31997D0178
L 075/44
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 февруари 1997 година
за определяне на методологията за прехода между Европейската система на национални и регионални сметки на Общността (ESA 95) и Европейската система на общи икономически сметки (ESA второ издание)
(текст от значение за ЕИП)
(97/178/ЕО, Евратом)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за създаване на Европейската общност за атомна енергия,
като взе предвид член 8, параграф 3 от Регламент (ЕО) № 2223/96 на Съвета от 25 юни 1996 г. относно Европейската система от национални и регионални сметки на Общността (1), и член 6 от Директива 89/130/ЕИО, Евратом на Съвета от 13 февруари 1989 г. относно хармонизирането на образуването на брутния национален продукт по пазарни цени (2),
като има предвид, че Комисията предвижда вдигането на ограниченията за БНП на държавите-членки, изчислен към 31 декември 1998 г.;
като има предвид, че има различия между резултатите произтичащи от използването на ESA 95 и използването на ESA второ издание;
като има предвид, че за да се приложи член 8, параграфи 1 и 2 от Регламент (ЕО) № 2223/96 относно ESA 95, е необходимо да се определят, най-късно до месец декември 1996 г., различията в определенията между ESA 95 и ESA второ издание, и да се оцени тяхното влияние, за да се извличат данни за БВП и БНП в съответствие с ESA 95;
като има предвид, че ако по-нататъшни различия между ESA второ издание и ESA 95 имащи влияние върху БВП или БНП са установени след приемането на това решение, Комисията трябва да вземе мерки, в съответствие с член 8 от Регламент (ЕО) № 2223/96, за изменение на приложението към това решение;
като има предвид, че член 19 от Регламент (ЕИО, Евратом) № 1552/89 на Съвета от 29 май 1989 г. за прилагане на Решение 88/376/ЕИО, Евратом относно системата на собствените ресурси на Общностите (3), предвиждащ че заедно със засегнатата държава-членка, Комисията трябва всяка година да проверява съвкупните величини осигурени за целите на собствените ресурси, особено в случаите нотифицирани от Комитета по БНП;
като има предвид, че мерките предвидени в настоящото решение трябва да бъдат приложени, като се вземе предвид принципът за ефективност на разходите като едновременно се осигурява добро качество на оценките на БВП и БНП;
като има предвид, че мерките предвидени в настоящото решение са в съответствие със становището на комитета учреден с член 6 от Директива 89/130/ЕИО, Евратом,
ПРИЕ НАСТОЯЩОТО РЕШЕНИЕ:
Член 1
Различията в определенията между ESA второ издание и ESA 95, които са били установени и съгласувани от Комитета за БНП преди 31 декември 1996 г. и които имат влияние върху БВП или БНП, са дадени в приложението. Държавите-членки оценяват и документират всяко от тези различия в определенията, като прилагат принципа установен в член 2. Те трябва да дадат на Комисията необходимата информация и обяснения по всяка от разликите в съответствие с член 5 от Директива 89/130/ЕИО, Евратом.
Член 2
Данните за БНП базирани в ESA второ издание и предоставяни в съответствие с Директива 89/130/ЕИО, Евратом и данните за БВП предоставяни в съответствие с Регламент (ЕО) № 3605/93 на Съвета от 22 ноември 1993 г. за прилагането на Протокола относно процедурата при свръхдефицит, приложен към Договора за създаване на Европейската общност (4), са извлечени от данните базирани в ESA 95 и предавани от държавите-членки в съответствие с член 7, параграф 1 от Регламент (ЕО) № 2223/96 като регулира тези крайни данни в съответствие с влиянието на различията в дефинициите между ESA второ издание и ESA 95 цитирани в член 1.
Този принцип може да бъде обобщен в следните уравнения:
а)
данни за БВП, базиращи се на ESA второ издание
= данни за БВП, базиращи се на ESA 95
- сумата от сборовете изразени количествено за различията в дефинициите между ESA второ издание и ESA 95, цитирани в член 1;
б)
данни за БНП, базиращи се на ESA второ издание
= данни за БНП базиращи се на ESA 95
- сумата от сборовете изразени количествено за различията в дефинициите между ESA второ издание и ESA 95 цитирани в член 1.
Член 3
1. Разпоредбите установени в членове 1 и 2 от настоящото решение се прилагат към:
а)
данните за БНП за 1998 г. и последващите години, които са набирани в съответствие с Директива 89/130/ЕО, Евратом, и докато Решение 94/728/ЕО, Евратом на Съвета от 31 октомври 1994 г. относно системата на собствените ресурси на Европейските общности (5) остава в сила;
б)
данните за БВП за 1998 г., които са набирани за целите на Регламент (ЕО) 3605/93.
Тези разпоредби могат да се прилагат така също към:
в)
данните за БНП и БВП за годините от 1995 до 1997, които държавите-членки могат да дават въз основа на ESA 95 за целите на директивата и регламента посочени в параграф 1, букви а) и б).
2. Когато данните обхванати от параграф 1, буква в) са набирани, държавите-членки, по искане на Комисията, дават сумите получени от различията в определенията между ESA второ издание и ESA 95.
Член 4
Ако Решение 94/728/ЕО, Евратом остане в сила след 31 декември 1999 г., Комисията ще преразгледа настоящото решение и ще вземе, при необходимост, всички съответни мерки.
Член 5
Адресати на настоящото решение са държавите-членки.
Съставено в Брюксел на 10 февруари 1997 година.